Document ID: /roh_data/filtered/swiss_laws_in_ROHinterleaved.jsonl.gz/838

This text was translated from FR into Rumantsch Grischun.

La Confédération légifère sur une péréquation financière et une compensation des charges appropriées entre la Confédération et les cantons d’une part, et entre les cantons d’autre part. La péréquation financière et la compensation des charges ont notamment pour but:a. de réduire les disparités entre cantons en ce qui concerne la capacité financière;b. de garantir aux cantons une dotation minimale en ressources financières;c. de compenser les charges excessives des cantons dues à des facteurs géo-topographiques ou socio-démographiques;d. de favoriser une collaboration intercantonale assortie d’une compensation des charges;e. de maintenir la compétitivité fiscale des cantons à l’échelle nationale et internationale. La péréquation des ressources est financée par les cantons à fort potentiel de ressources et par la Confédération. Les prestations des cantons à fort potentiel de ressources équivalent au minimum à deux tiers et au maximum à 80 % de la part de la Confédération. Accepté en votation populaire du 28 nov. 2004, en vigueur depuis le 1 janv. 2008 (AF du 3 oct. 2003, ACF du 26 janv. 2005, ACF du 7 nov. 2007; RO 2007 5765;  FF 2002 2155, 2003 6035, 2005 883).

La Confederaziun decretescha prescripziuns davart ina gulivaziun da finanzas e da grevezzas commensurada tranter la Confederaziun ed ils chantuns sco er tranter ils chantuns. La gulivaziun da finanzas e da grevezzas duai spezialmain:a. reducir las differenzas tranter ils chantuns areguard la capacitad finanziala;b. garantir als chantuns resursas finanzialas minimalas;c. gulivar grevezzas finanzialas sproporziunadas dals chantuns chaschunadas da lur cundiziuns geologicas, topograficas u socio-demograficas;d. promover la collavuraziun interchantunala cun gulivar las grevezzas;e. mantegnair la cumpetitivitad fiscala dals chantuns sin plaun naziunal ed internaziunal. Ils meds per la gulivaziun da las resursas vegnan mess a disposiziun dals chantuns cun bleras resursas e da la Confederaziun. Las prestaziuns dals chantuns cun bleras resursas muntan almain a dus terzs e maximal ad 80 pertschient da las prestaziuns da la Confederaziun. Acceptà en la votaziun dal pievel dals 28 da nov. 2004, en vigur dapi il 1. da schan. 2008 (COF dals 3 d’oct. 2003, COCF dals 26 da schan. 2005, COCF dals 7 da nov. 2007 – AS 2007 5765; BBl 2002 2291; 2003 6591; 2005 951).